
Bevezető
Óvodaigazgatóként a 2025/2026-os nevelési év szakmai értékelésekor kiemelt feladatomnak tekintettem, hogy a beszámoló a megvalósított munkatervi feladatok, az intézményi folyamatok és a gyermekek fejlődését szolgáló tevékenységek eredményeit tükrözze. 
Munkánk irányát a nevelési év mottója is jól kifejezi: „A gyermekeknek gyökerekre van szükségük, de szárnyakat is kell adnunk nekik.” A gyökerek számunkra az intézményi értékek, a hagyományok, a kiszámítható nevelési környezet és a partneri együttműködés megtartó erejét jelentik; a szárnyak pedig az egyéni szükségletekre építő fejlesztést, az élményalapú tanulást, az önállóság támogatását és az új tapasztalatok megszerzésének lehetőségét jelentik. 
A beszámoló az intézményi önértékelés területei mentén mutatja be a nevelési év pedagógiai, szervezési és vezetési tapasztalatait. Célom nem csupán az elvégzett feladatok rögzítése, hanem az eredmények, a fejlesztendő területek és a következő időszak szakmai irányainak azonosítása is. 
Köszönöm a fenntartó a nevelőtestület, a nevelést oktatást segítő munkatársak, a szülők, és valamennyi együttműködő partner felelős, támogató közreműködését, amely az intézmény eredményes működésének alapját adta.
1. Pedagógiai folyamatok
Forrás: PP, SZMSZ, Továbbképzési/beiskolázási terv, Munkaterv, Beszámolók
Az intézmény vezetése a belső és a külső partnerek bevonásával alkotja meg az intézmény stratégiai és operatív terveit ( Helyi Pedagógiai Program). A stratégiai tervezés eredménye a pedagógiai program, amely rögzíti a célokat, amelyek befolyásolják az intézményi pedagógiai folyamatot. A terület értékelése során elsősorban a pedagógiai programban vagy más stratégiai dokumentumban megtalálható, a célok elérését biztosító pedagógiai folyamatok tervezési, megvalósítási, ellenőrzési és értékelési rendjének tudatosságát, az eredményeknek megfelelő és szükséges korrekciók elvégzésének hatásosságát, fejlesztő jellegét vizsgáltam meg.
Kulcsjellemzők:
Az intézmény pedagógiai programja és alaptevékenysége világos; a nevelés, tanulási-tanítási folyamat tervezése, megvalósítása, ellenőrzése és értékelése során a gyermeki alapkészségek és kulcskompetenciák fejlesztésére koncentrál.
Az intézmény céljai eléréséhez stratégiai és operatív tervekkel rendelkezik, amelyek elkészítéséhez bevonja a külső és belső partnereit.
A tervek megvalósítása nyomon követhető; a napi pedagógiai gyakorlat a célok megvalósítását szolgálja. A nyomon követés az Ovikréta (eKréta) rendszeren keresztül elektronikusan történik.
A 2025/2026. nevelési évben kiemelt feladat volt az ONOAP változásainak való megfelelés és a dokumentáció (csoportnaplók, felvételi és mulasztási naplók, egyéni fejlődési naplók) ellenőrzése.
Az intézményben működő ellenőrzési rend alapján a tervek megvalósításának eredményessége és hatékonysága pontosan meghatározható.
Az értékelések eredményeinek visszacsatolása megtörténik, és az intézményi fejlesztések egyik alapját képezi.
Pedagógiai folyamatok – Tervezés
Szempont: 1.1. Hogyan valósul meg a stratégiai és operatív tervezés?
Elvárás: Az éves munkaterv összhangban van a stratégiai dokumentumokkal és a pedagógusok terveivel.
Az intézmény Pedagógiai Programjában és az éves Munkatervben meghatározásra kerültek az intézmény céljai és feladatai, amelyek alapján terveztük a nevelési, képzési, fejlesztési feladatainkat. A 2025/2026. nevelési év munkatervét a vezetői pályázatomban megfogalmazott törekvések és a pedagógiai program fő célkitűzései alapján, a nevelőtestület bevonásával, az egyéni észrevételek és javaslatok figyelembevételével készítettem el. Kiemelten kezeltük az óvodai élet hagyományainak ápolását és a fenntartható fejlődésre épülő nevelési rendszer folyamatos fejlesztését.
Az intézmény céljai között meghatározó a gyermekközpontúság, az eltérő fejlődési ütem figyelembevétele, a játékba ágyazott tevékenységek tervezése és a rendezvénynaptár összeállítása, amely összhangban van a település rendezvénynaptárával. A hagyományápoló tartalmak – Márton-nap, Lucázás, adventi és húsvéti szokások, májusfa – a nevelési folyamatba tervszerűen épültek be.
Erősségek, fejleszthető területek, fejlesztési javaslatok:
Erősségek:
a játék, mint életkori sajátosság elsődlegességének hangsúlyozása;
a hagyományőrző tevékenységek további megismerése és beépítése a nevelési folyamatokba (szüret, Márton-nap, lucázás, farsang, kiszebábégetés);
a néptánc- és zenei foglalkozások hangsúlyos megjelenése a tevékenységek szervezésében;
a könyvtári és múzeumi programok beépítése a nevelőmunkába;
a helyi sajátosságok és a világnapok széleskörű megünneplése;
a környezeti nevelés, fenntartható fejlődés céljainak megjelenítése az éves tervezésben.
Fejleszthető területek:
a tehetségígéretek egyéni kibontakoztatásának, a hátránycsökkentés bővítésének további tartalmi gazdagítása;
a mozgásfejlesztés lehetőségeinek bővítése;
Pedagógiai folyamatok – Megvalósítás
Szempont: 1.2. Milyen az intézmény működését irányító éves tervek és a beszámolók viszonya, hogyan épülnek egymásra?
Elvárás: A nevelési év végi beszámoló megállapításai alapján történik a következő nevelési év tervezése.
A nevelési célokat és feladatokat megterveztük, megvalósításukat a programterv ütemezése szerint követtük. A csoportok életében hangsúlyosan terveztük meg az óvodán kívüli élményeket, kirándulásokat (szüreti felvonulás Szekszárdon, múzeumlátogatás, könyvtárlátogatás, séták, tanulmányi kirándulások).
A Pedagógiai Programunk megfelel az Óvodai nevelés országos alapprogramjában megfogalmazott alapelveknek; a 77/2025. (IV. 15.) Korm. rendelettel bevezetett ONOAP-változások átvezetése a nevelési év során folyamatosan megtörtént. A dokumentációt (Ovikréta csoportnapló, felvételi és mulasztási napló, egyéni fejlődési napló) az elvárásoknak megfelelően, naprakészen vezettük.
A nevelés nélküli munkanapokat szakmai továbbképzésre, valamint tervezési és értékelési feladatokra használtuk fel, a szülők tájékoztatása mellett.
Erősségek, fejleszthető területek, fejlesztési javaslatok:
Fejleszthető területek:
a tartalmak tudatos bővítése, színesítése az óvodapedagógusok egyéni ötleteinek kihasználásával;
a fenntartható fejlődés szemléletének tudatos beépítése a mindennapokba;
a pedagógusok egyéni erősségeinek beépítése a nevelési helyzetekbe.
Pedagógiai folyamatok – Ellenőrzés
Szempont: 1.3. Hogyan működik az ellenőrzés az intézményben?
Elvárás: Az intézményi stratégiai alapdokumentumok alapján az intézményben belső ellenőrzést végeznek.
Az intézményben a belső ellenőrzés a munkatervben rögzített belső ellenőrzési terv szerint, tervezett és esetenkénti megfigyeléssel, dokumentumellenőrzéssel történt. Az intézményi szintű belső ellenőrzést az intézményvezető végezte; az ellenőrzés tapasztalatait az eKréta rendszerben és a csoportnaplóban rögzítettük, és minden esetben megbeszélés követte.
A belső ellenőrzési terv havi bontásban határozta meg az ellenőrzési területeket: csoportnaplók ellenőrzése (havonta), felvételi és mulasztási naplók, KIR-STAT statisztika, ünnepek, séták-kirándulások, szülői értekezletek, valamint a munkáltatói feladatok (munkaidő betartása, munkaköri leírások, munkavédelem, HACCP).
Az ellenőrzés kiterjedt a dajkák munkájára is: a pedagógiai program, az SZMSZ és a Házirend ismerete, a higiéniai, munkavédelmi és vagyonvédelmi előírások betartása.
Erősségek, fejleszthető területek, fejlesztési javaslatok:
Erősségek:
a kommunikáció és az információáramlás tudatos tervezése, koordinációja;
a folyamatos egyeztetés és a konfliktusok azonnali, kompromisszumos kezelése;
a havi ütemezésű, dokumentált belső ellenőrzés működtetése.
Fejleszthető területek:
a belső ellenőrzés tapasztalatainak még rendszeresebb visszacsatolása a fejlesztésekbe.
Pedagógiai folyamatok – Értékelés
Szempont: 1.4. Milyen a pedagógiai programban meghatározott gyermeki értékelés működése a gyakorlatban?
Elvárás: A pedagógiai programnak és az egyéni fejlesztési terveknek megfelelően történik az egyénre szabott értékelés, amely a fejlődési naplóban nyomon követhető.
A gyermekek fejlődését az egyéni fejlődési naplókban és a fejlesztési tervekben folyamatosan követjük, dokumentáljuk és elemezzük. A gyermekek eredményeiről fejlesztő céllal, folyamatosan visszacsatolnak a pedagógusok a szülőknek/gondviselőnek az életkornak és a fejlettségi szintnek megfelelő formában.
A szülők felé évente legalább kétszer visszacsatolás történik; a fogadóórák és értékelő megbeszélések keretében a gyermek egyéni fejlődéséről, erősségeiről és fejlesztendő területeiről adunk tájékoztatást, beleértve az iskolaérettséggel kapcsolatos információkat és a HH/HHH gyermekek fejlődéséről szóló tájékoztatást is.

Erősségek, fejleszthető területek, fejlesztési javaslatok:
Fejleszthető területek:
a szülőkben a család elsődleges nevelési szerepének további erősítése;
az egyéni beszélgetések és fogadóórák iránti növekvő szülői igény kiszolgálása.
Pedagógiai folyamatok – Korrekció
Szempont: 1.5. Mi történik az ellenőrzés eredményeivel?
Elvárás: Az intézmény stratégiai és operatív dokumentumainak elkészítése, módosítása során megtörténik az ellenőrzések során feltárt információk felhasználása.
Ha szükséges, felülvizsgáljuk a megvalósítás mértékét, és módosítjuk a pedagógiai programot, nevelési feladatainkat. A 363/2012. (XII. 17.) Korm. rendelet módosítása (77/2025. (IV. 15.) Korm. rendelet) után a Pedagógiai Programot a változások alapján felülvizsgáljuk, a változtatásokat a következő éves munkatervbe beépítjük.
A nevelőtestület törekszik az innovatív szemlélet és gondolkodásmód kialakítására. Az intézményben működő bölcsőde jó lehetőséget teremt a szakmai együttműködésre a gyermekek fejlődésének nyomon követésében; a bölcsődei és óvodai nevelés átmenete jól kidolgozott rendszer a két szervezeti egységben.
Erősségek, fejleszthető területek, fejlesztési javaslatok:
Erősségek:
a mini bölcsődei feladatok magas színvonalú működése, az állandóság biztosítása;
a két intézményegység szervezési feladatainak összehangolása, a szakmai együttműködés.
Fejleszthető területek:
a közös gondolkodás és a szervezési összehangolás további fejlesztése.
2. Személyiség- és közösségfejlesztés
Forrás: PP, Munkaterv
Adatszolgáltatás: októberi statisztikai és aktuális adatok
Személyiségfejlesztés
Szempont: 2.1. Hogyan történik a gyermekek szociális hátrányainak enyhítése?
Elvárás: A kiemelt figyelmet igénylő gyermekek mindegyikénél rendelkeznek a pedagógusok megfelelő információkkal, és alkalmazzák azokat a nevelő, fejlesztő és oktató munkájukban.
Az intézmény vezetése és érintett pedagógusa információkkal rendelkezik minden gyermek szociális helyzetéről, különös tekintettel a kiemelt figyelmet igénylőkre. Az esélyegyenlőséget támogató program keretében nyilvántartjuk a HH/HHH gyermekek határozatait, értékelő megbeszéléseket szervezünk a szülőkkel, a gyámmal és a gyermekjóléti szakemberrel, és gondoskodunk a programok projektfelelőseinek kijelöléséről.
Az eltérő fejlődésű gyermekeket szakemberhez irányítjuk, a szakértői véleményeket beszerezzük, differenciált feladatokat határozunk meg; folyamatos a kapcsolattartás a gyógypedagógussal, logopédussal és fejlesztőpedagógussal.
A nevelési év fejlesztési folyamat alapadatai

	Megnevezés
	Nevelési év eleje
	Nevelési év vége

	Beírt gyermekek száma
	 35 fő óvodás
7 fő bölcsődés
	37 fő 
7 fő

	HH gyermek
	4 fő
	4 fő

	HHH gyermek
	5 fő
	5 fő

	Rendszeres gyermekvédelmi kedvezményben részesülő
	4 fő
	4 fő

	Szülői nyilatkozatok alapján térítésmentesen étkezők
	33
	34

	3 vagy több gyermeket nevelő családok

	11
	11

	Beilleszkedési és magatartászavarral küzdő gyermek
	3
	3

	Veszélyeztetett gyermek
	0
	0

	Speciális étrendet igénylő gyermek
	0
	0

	SNI gyermek
	1
	1



A hátrányok leküzdése és a felzárkóztatás minden pedagógus számára kiemelt feladat. A gyermekek fejlődésének nyomon követése jogszabályban előírt feladat; a lemaradó gyermekek számára szükség esetén külső szakember segítségét kérjük a csoportban végzett fejlesztő tevékenységen túl.
A tehetségígéretes gyermekek csoporton belüli azonosítása fontos feladat: az érdeklődésüknek megfelelő tartalmakat biztosítunk, szereplési lehetőséget adunk az óvodán belül, és a szülőknek javaslatokat teszünk a tehetségígéretek kibontakoztatására (sport, művészeti tevékenység, tánc, népzene). A nevelési év kiemelt tehetséggondozási programjai: a „Tehetségek születése” népdaléneklési alkalom és a zenei tehetséggondozás.


Az intézmény a 2025-2026. nevelési évben – adatok
	Beiskolázási és fejlesztési adatok
	Létszám
	Arány

	Tanköteles korú gyermekek száma
	12
	32,43%

	Közülük az iskolai tanulmányaikat elkezdők száma
	3
	8,57%

	Várhatóan óvodában maradó tanköteles gyermekek száma
	9
	24,32%

	Logopédiai fejlesztés
	9
	24,32%

	Gyógytestnevelés
	15
	40,54%

	Fejlesztőpedagógia
	0
	0

	Gyógypedagógiai fejlesztés
	1
	2,70%

	Pszichológus által ellátott
	1
	2,70



Élményszerző kirándulások, külső programok a nevelési évben: szüreti felvonulás 
(Szekszárd), gyermekkönyvtári foglalkozások Szekszárd és Harc, tanulmányi kirándulás Baján, Cseri tanyán séták a településen több alkalommal.
Szülői igényekre alapozott szolgáltatások
	Szolgáltatás
	Résztvevők

	Néptánc – zeneovi
	25

	Hittan
	19


4. Belső kapcsolatok, együttműködés, kommunikáció
Forrás: PP, SZMSZ, Munkaterv
Az intézmény belső kapcsolatrendszerének középpontjában a támogató szervezeti struktúra áll, amely a pedagógusok szakmai együttműködésén, csoportszinten és óvoda–bölcsőde szinten alapszik. A nevelő-oktató munka egyik alapfeltétele, hogy tervszerűen működő, folyamatos megújulásra képes, innovatív közösség alakuljon ki. A szervezeten belüli információáramlás hatékonyan kialakított rendje szintén alapja a magas szintű szakmai munkának.


Szempont: 4.1. Milyen pedagógus szakmai közösségek működnek az intézményben, melyek a fő tevékenységeik?
Elvárás: A pedagógusok szakmai csoportjai maguk alakítják ki működési körüket, önálló munkaterv szerint dolgoznak. A munkatervüket az intézményi célok figyelembevételével határozzák meg.
A Harci Kincsesláda Óvoda és Mini Bölcsőde nevelőtestülete alacsony létszámú, ezért önálló szakmai munkaközösséget nem tudunk alakítani. Az intézményi munkatervben szereplő, az intézményműködést elősegítő feladatmegosztást átgondoltan, a feladatok szervezett delegálásával valósítjuk meg, hogy az egyenlő munkaterhelés biztosítva legyen.
Támogatom kollégáim továbbképzését, nyitott vagyok egyéni elképzeléseikre, hogy lehetőséget kapjanak önmaguk megvalósítására és képességeik kibontakoztatására. A jó munkatársi közösség kialakítását szorgalmazom; ha jól működik a belső kapcsolatrendszer, valamennyi megtervezett programunkat sikeresen és színvonalasan tudjuk megrendezni.
Szempont: 4.2. Hogyan történik az információátadás az intézményben?
Elvárás: Az intézmény munkatársai számára biztosított a munkájukhoz szükséges információkhoz és ismeretekhez való hozzáférés.
A szakmai feladatok ellátásához szükséges információátadás színterei az alábbiak szerint működtek:
	Az információátadás színterei
	Szöveges értékelés

	Nevelőtestületi értekezletek
	Az aktualitásoknak megfelelően: évindító (2025. szeptember.), félévértékelő (2026. február), évzáró (2026. június).

	Alkalomszerű, szükség szerinti munkaértekezletek
	A felmerülő esetek megbeszélése, a konfliktusok azonnali kezelése.

	Dajkaértekezletek
	Öt alkalommal a nevelési év során (augusztus, szeptember, november, február, március) a dajkai gondozómunka, a takarítás és az ünnepi feladatok összehangolására.

	Hospitálás, szakmai tapasztalatcsere
	A csoportlátogatások és hospitálások segítik egymás munkájának megismerését.

	Elektronikus kapcsolattartás (eKréta, e-mail)
	A szakmai munka megosztása, illetve az információcsere folyamatos volt.

	Faliújság, fali naptár
	Az információáramlást segíti a pedagógusok és a szülők számára.


5. Az intézmény külső kapcsolatai
Forrás: PP, SZMSZ, Munkaterv
Az intézmény fontosnak tartja a külső partnerekre vonatkozó kapcsolati rendszerét, ezért azt megtervezi, kialakítja és működteti. A partnerekkel kialakított kapcsolatrendszeren keresztül felméri a partnerek igényeit, elégedettségét, és befogadja innovatív ötleteiket. Az intézmény kihasználja azokat a lehetőségeket, ahol a környezete számára bemutathatja eredményeit, és feladatvállalásaival megjelenik a szűkebb/tágabb közösség életében is.
Szempont: 5.1. Hogyan kapnak tájékoztatást a partnerek az intézmény eredményeiről?
Elvárás: Az intézmény a helyben szokásos módon tájékoztatja külső partnereit (az információátadás szóbeli, digitális vagy papíralapú).
A szülők tájékoztatása szülői értekezleteken (évente három alkalommal: szeptember, február, május), napi kapcsolattartás során, valamint elektronikus felületen és hirdetményeken keresztül történt, folyamatos dokumentálással. A partnerek tájékoztatását és véleményezési lehetőségeinek biztosítását folyamatosan felülvizsgáljuk.
A külső kapcsolatrendszer a munkatervben részletesen szabályozott: az iskola (óvoda–iskola átmenet, iskolalátogatás), a fenntartó (pontos adatszolgáltatás, beszámolók), az egészségügy (szűrések, védőnő), a szakszolgálatok (vizsgálati kérelmek, team-munka), a gyermekjóléti szolgálat (jelzőrendszer, esetjelzések), valamint a közművelődési intézmények (Faluház, művelődési ház, könyvtár). Az intézmény a község életében aktív szerepet vállalt.
	Az információátadás színterei
	Szöveges értékelés

	Szóbeli – egyéni beszélgetések
	A szülői igényeknek megfelelően, közösen előre egyeztetett időpontban történnek a gyermekek fejlődéséről.

	Szóbeli – értekezletek, megbeszélések
	A szülői értekezletek látogatottsága a nevelési év során megfelelő volt; a szülők aktívan vesznek részt.

	Írásbeli – hirdetőtábla
	A szülők egy része kevésbé követi a hirdetőtáblán kihelyezett információkat.

	Írásbeli – meghívó
	Az intézmény eseményeire szóló meghívókat elektronikusan juttatjuk el a szülőknek.

	Írásbeli – levél, hirdetmény
	A legfontosabb tanügyi információkról (pl. nyári zárva tartás) hirdetményben értesítjük a szülőket.


Fejleszthető terület:
a szülők figyelmének felhívása az elektronikus és kifüggesztett hirdetések, információk követésére; a határidők betartása.
6. A pedagógiai munka feltételei
Forrás: PP, SZMSZ, Továbbképzési/beiskolázási terv, Munkaterv
Az intézmény működésének minőségét nagymértékben meghatározza a rendelkezésre álló tárgyi és humán infrastruktúra, ezért különösen fontos annak számbavétele, hogy az intézmény a rendelkezésre álló lehetőségeit hogyan használja ki. Az intézmény a nevelési, tanulási-tanítási folyamat tárgyi környezetét a pedagógiai céljainak megfelelően alakította ki. Az intézményi szervezetfejlesztés célja az együttműködő, motiváló szakmai környezet kialakítása.
Tárgyi, infrastrukturális feltételek
Szempont: 6.1. Hogyan felel meg az infrastruktúra az intézmény képzési struktúrájának, pedagógiai értékeinek, céljainak?
Elvárás: Az intézmény rendszeresen felméri a pedagógiai program megvalósításához szükséges infrastruktúra meglétét, jelzi a hiányokat a fenntartó felé.
Intézményünk minden évben felméri, hogy a pedagógiai program megvalósításához a tárgyi feltételek adottak-e. A feltételek bővítését, cseréjét a gyermeklétszámhoz és az elhasználódáshoz igazítjuk, figyelünk az újrahasznosítás lehetőségeire a környezettudatos szemlélet erősítése érdekében. Korszerű épület támogatja a pedagógiai munka színvonalas megvalósítását; takarékos gazdálkodásra törekszünk, és a kornak és a gyermekek érdeklődésének megfelelő eszközöket biztosítunk. Az idei évben a tornaterem klímával lett felszerelve, és a nyári meleg kihívásait egy udvari vízi játékkal bővítettük.
Személyi feltételek
Szempont: 6.2. Hogyan felel meg a humán erőforrás az intézmény képzési struktúrájának, pedagógiai értékeinek, céljainak?
Elvárás: Az intézmény rendszeresen felméri a szükségleteket, reális képpel rendelkezik a nevelő-oktató munka humánerőforrás-szükségletéről, és a hiányt idejében jelzi a fenntartó számára.
Az intézmény személyi feltételei adottak: a két óvodai csoportban 3 Óvodapedagógus dolgozik (Horváth Andrea, Koppány Teréz, Kapéter Jordána), 1 pedagógiai asszisztens (Homokiné Dunai Johanna) segíti a fejlesztő munkát, 1 fő kisgyermeknevelő (Staubné Andrási Csilla) látja el a bölcsődei nevelés feladatait, és 3 fő dajka (Wilhelm Erika, Czövekné Kocsándi Diána Krisztina, Müller Ferencné) segíti a csoportok gondozását. Szeptembertől a gyerek látszam növekedése lehetővé teszi a 4. Óvodapedagógus kolléga felvételét. 
A logopédiai fejlesztést utazó logopédus, a gyógytestnevelést utazó gyógytestnevelő látja el; a fejlesztő- és gyógypedagógiai feladatokat szakemberek bevonásával végezzük.
Továbbképzések:  
gyakornok óvodapedagógusunk kötelező továbbképzését végezte el.  Koppány Teréz kollégánkat beiskoláztuk a közoktatás vezető képzésre. 
Programjaink
A nevelési év során az alábbi programok valósultak meg:
Szüreti mulatság, gyermekszüreti fesztivál (Szekszárd), idősek napja, „Tehetségek születése” – népdaléneklés, állatok világnapja, Tök jó nap, Márton-nap – libakeresés, lámpás felvonulás, Mikulás-ünnep, lucázás a faluban és az időseknek, udvari fenyő díszítése, ajándékkészítés karácsonyra, karácsonyi ünnep az óvodában, falukarácsony, idősek karácsonya, madárlakoma – madáretetés, Egészségünk-projekthét, farsangi bál, kiszebábégetés, március 15-i megemlékezés, víz világnapja, húsvéti tojáskeresés, Föld napja – virágok nevelése, kiskert ültetés májusfa, anyák napja, Madarak és fák napja, gyereknap, tanulmányi kirándulás, évzáró, könyvtári programok havonta, kiállítások, néptánc- és hittanfoglalkozások, vonatozás, buszozás
Összegzés
Összességében a 2025/2026. nevelési év eredményes, a munkatervben kitűzött célokat megvalósító év volt. A nevelőtestület elkötelezetten dolgozott, a gyermekek és a szülők visszajelzései pedig megerősítettek bennünket abban, hogy az óvoda és a bölcsőde jó úton jár. A hagyományőrző és a fenntarthatóságra nevelő szemlélet a mindennapok szerves részévé próbáljuk tenni, és a település életében egyre több megmutatkozási lehetőséget kaptunk.
A következő nevelési évben a digitális tervezés további gyakorlására az eszközök tudatosabb használatára és a differenciált fejlesztés további bővítésére helyezzük a hangsúlyt. Bízom benne, hogy közös munkánk eredményeként gyermekeink továbbra is biztonságban, szeretetben és örömmel élhetik meg óvodás és bölcsődés éveiket.
A következő évben folytatnunk kell programjaink, fejlesztési, ismeretszerzési tevékenységeink és hagyományaink ápolását. Alkalmazkodnunk kell a jogszabályi változásokhoz, és a pedagógiai programunkat ennek megfelelően kell működtetni, átgondolni. A  pedagógus teljesítmény értékelési rendszer felfüggesztése a jogszabályi és tartalmi átdolgozása lehetőséget ad az új célokra való felkészülésre. 

„A gyermek fejlődése nem a tudás felhalmozásáról, 
hanem személyiségének kibontakoztatásáról szól.” (Maria Montessori)

Harc, 2026. 08. 27.
Tisztelettel:
Horváth Andrea óvodaigazgató



Melléklet
Jegyzőkönyv: Nevelőtestületi legitimáció
Jegyzőkönyv: Szülői legitimáció
Nevelőtestületi legitimáció
A Harci Kincsesláda Óvoda és Mini Bölcsőde alkalmazottai és nevelőtestülete megismerte és elfogadja Horváth Andrea intézményvezető 2025-2026. évi éves beszámolóját.

Jelenléti ív
Horváth Andrea ………………………………………………………………………..
Koppány Teréz …………………………………………………………………………
Kapéter Jordána …………………………………………………………………………
Staubné Andrási Csilla ………………………………………………………………….
Homokiné Dunai Johanna ………………………………………………………………..
Wilhelm Erika ……………………………………………………………………………
Müller Ferencné ………………………………………………………………………….
Czövekné Kocsándi Diána Krisztina ……………………………………………………..

Szülői legitimáció
A Szülői szervezet képviselői megismerték és elfogadják Horváth Andrea intézményvezető 2025-2026. évi éves beszámolóját.

Harc, 2026. ………………

Szülői szervezet képviselőjének nevében: ……………………………………………………………….

